In Persies beteken Koerdistan "tuiste van die Koerde", 'n term wat die eerste keer deur die Seltsjoekse Turke en later in die Koerdistanprovinsie van Iran gebruik is.
Volgens amptelike bronne in Koerdistan, was die term die eerste keer in 1100 gebruik om saam te val met 'n homogene jaar. Op 'n getekende kaart van die owerhede van die Seltsjoekse tydperk is die naam Koerdistan gebruik.
Baie Koerde streef al sedert die begin van die 20ste eeu daarna om hul volk te verenig in 'n onafhanklike staat. Hierdie wens oorheers die Koerdiese politiek in die betrokke lande. Daar bestaan pasifistiese Koerdiese organisasies, en andere soos die Koerde wat 'n gewapende stryd voer ten doeleinde van 'n outonome Koerdistan. Gewoonlik word laasgenoemde organisasies as terroriste bestempel.
Die taboe op die naam Koerdistan en Koerde in die politiek, is vroeg in die 21ste eeu verbreek. Die regering van Recep Tayyip Erdoğan het met die oog op Turkye se moontlike toetreding tot die Europese Unie hervormings deurgevoer ten opsigte van die Koerde. Hoewel die PKK verbode en bestry bly, word ander Turks-Koerdiese partye deesdae toegelaat. Omrede die hoë kiesdrempel slaag Koerdiese kandidate tot op hede nie daarin om as 'n party verteenwoordiging in die Turkse parlement te bekom nie, maar deur na die verkiesing 'n faksie te vorm met ander partye in die parlement kan Koerde steeds deelneem aan die Turkse politiek.